15.11.2022 г.
BG
Официален вестник на Европейския съюз
C 433/61
Задължително е да има поне две люспи или обвивки, които определят външния цвят на лука „Cebolla de La Mancha“, като те трябва да са медни или тъмнобронзови на цвят.
Вътрешната част на луковицата трябва да е бяла на цвят.
3.3.
Фуражи (само за продукти от животински произход) и суровини (само за преработени продукти) —
3.4.
Специфични етапи на производството, които трябва да бъдат осъществени в определения географски район Лукът „Cebolla de La Mancha“ трябва да е произведен в географския район, описан в точка 4.
3.5.
Специфични правила за рязане, настъргване, опаковане и др. на продукта, за който се отнася регистрираното наименование Опаковъчните предприятия трябва да бъдат оборудвани със системи, които да осигуряват възможност лукът, попадащ в обхвата на защитеното географско указание, да бъде опакован отделно от останалите видове лук.
3.6.
Специфични правила за етикетиране на продукта, за който се отнася регистрираното наименование Освен търговското наименование етикетите на опаковките на лука трябва да съдържат логото на марката „Cebolla de La Mancha“ с надпис „Indicación Geográfica Protegida“ [Защитено географско указание].
Това лого трябва да бъде предоставено на всички оператори, които го поискат и отговарят на изискванията, посочени в спецификацията.
По желание в етикетите може да се включи маркировката за съответствие, издадена от сертифициращия орган на продукта.
4.
Кратко определение на географския район Районът, в който се произвежда продуктът със защитеното географско указание, съответства на общините, принадлежащи към следните области: Almansa, Centro, Hellín, Mancha и Manchuela (провинция Albacete); Campo de Calatrava, Campos de Montiel и Mancha (провинция Ciudad Real); Mancha Alta, Mancha Baja и Manchuela (провинция Cuenca) и La Mancha, La Sagra, Talavera (само в община Talavera) и Torrijos (провинция Toledo).
5.
Връзка с географския район Заявлението за регистрация на наименованието „Cebolla de La Mancha“ като ЗГУ се основава на характеристиките на лука: вид „Recas“, със сферична форма, със съдържание на сухо вещество 5—10 %, с най-малко две външни люспи или обвивки, които трябва да са с меден или тъмнобронзов цвят, а вътрешната част — с бял цвят, с минимално захарно съдържание 3,5° по Брикс, с единично тегло между 165 и 1 000 грама, с диаметър между 50 и 120 mm.
Тези характеристики се осигуряват от географския район, в който се произвежда лукът, и от начина на отглеждане на културите.